open-index/open-wikipedia-markdown huggingface dataset:
Anki (ohjelma)

**Anki** on vapaa ja aikavälikertaukseen perustuva kääntökorttiohjelma. Se auttaa käyttäjiä oppimaan ja muistamaan flash-korttiin tallennettua tietoa. Ohjelman aikatauluttamisalgoritmi aikatauluttaa korttien kertausta siten, että sisältö muistettaisiin mahdollisimman vähällä kertaamisella. Anki on japanilainen sana, joka tarkoittaa 'ulkoa opetteleminen'.

Samankaltaisia ohjelmia ovat kaupallinen SuperMemo ja ilmainen Mnemosyne.

## Perusidea

Ensin käyttäjä lisää flash-kortteja ohjelmaan. Käyttäjä voi lisätä esimerkiksi kortin, jossa toisella puolella lukee 'koira' ja toisella puolella englanninkielinen käännös 'dog'. Ensimmäisen korttien kertauksen aikana ohjelma näyttää käyttäjälle kortin suomenkielisen puolen. Käyttäjä yrittää muistaa, mikä englanninkielinen sana vastaa suomenkielistä sanaa. Kortin toinen puoli näytetään käyttäjälle ja käyttäjä arvioi, kuinka hyvin hän muisti vastauksen ja antaa itselleen arvosanan. Ohjelma päättää vastauksen ja aikatauluttamisalgoritmin perusteella, milloin kortti näytetään käyttäjälle seuraavan kerran.

Algoritmin perusidea on, että paras aika kerrata opittua materiaalia on juuri ennen kuin se muuten unohdettaisiin. Kun kortit ovat vielä uusia, niiden kertaamisen jälkeen niitä näytetään käyttäjälle melko pian esimerkiksi parin päivän tai viikon kuluttua. Kun käyttäjä kertaa kortteja enemmän ja antaa omille vastauksilleen parempia arvosanoja, korttien kertausaikavälit kasvavat.

## Lähteet

## Aiheesta muualla

*Ankin kotisivu
*Tietoa Ankin algoritmista
Obstetriikka

**Obstetriikka** eli **synnytysoppi** on lääketieteen osa-alue, joka käsittää raskauteen, synnytykseen ja lapsivuoteuteen kuuluvaa lääketiedettä.

## Lähteet
José Morais

**José Manuel Ferreira de Morais** (s. 27. heinäkuuta 1965) on portugalilainen jalkapallovalmentaja ja entinen pelaaja.

## Valmennusura
Morais siirtyi valmentajaksi pelaajauransa jälkeen ja toimi aluksi muun muassa Benfican junioreiden valmentajana, josta hän siirtyi myöhemmin tammikuussa 2003 saksalaisen Dresdnerin päävalmentajaksi. Pesti jäi kuitenkin lyhyeksi ja Morais palasi takaisin kotimaahansa. Hän toimi kaudella 2003–2004 Porton apuvalmentajana ja oli voittamassa José Mourinhon kanssa Mestarien liigan lisäksi Portugalin mestaruutta. Samaan aikaan Morais toimi Académico Viseun ja Santa Claran alle 19-vuotiaiden päävalmentajana.

Tammikuussa 2005 Morais sai päävalmennus pestin Ruotsista Assyriskasta. Hän kuitenkin jätti tehtävän kesäkuussa 2005 ja siirtyi kuukausi myöhemmin saudiarabialaiseen Al Hazmin valmentajaksi. Kauden jälkeen Morais palkattiin tunisialaisen Stade Tunisienin päävalmentajaksi kaudeksi 2008–2009. Hän kuitenkin sai potkut kesken kauden ja siirtyi syyskuussa 2008 Jemenin maajoukkueen valmentajaksi. Hän ehti kuitenkin valmentaa vain kaksi kuukautta, kunnes hän palasi takaisin Tunisiaan tällä kertaa Espérancen päävalmentajaksi. Morais kuitenkin erotettiin tehtävästään joukkueen huonojen esitysten vuoksi vaikka se oli sarjassa toisena. Lisäksi hän koki paineet liian suuriksi ja sopi erostaan joukkueen johdon kanssa.

Lokakuussa 2009 Morais nimitettiin italialaisen Interin tekniseksi avustajaksi André Villas Boasin tilalle. Morais jätti tehtävänsä kauden 2009-2010 jälkeen samaan aikaan kun José Mourinhon sopimus päättyi Interin päävalmentajana.

## Lähteet
Puhveligammaheinä

**Puhveligammaheinä** eli **puhveliheinä** (*Bouteloua dactyloides*, syn. *Buchloe dactyloides*) on matala röyhykukintoinen, heinäkasvien heimoon kuuluva laji. Lajia esiintyy Pohjois-Amerikassa Meksikon pohjoisosassa, Yhdysvaltojen ja Kanadan keskiosissa. Se on varsin tavanomainen läntisillä preerioilla Yhdysvalloissa.

## Lähteet

## Aiheesta muualla
* Integrated Taxonomic Information System (ITIS): ''Buchloe dactyloides'' 
* Global Biodiversity Information Facility (GBIF): ''Bouteloua dactyloides'' 
* United States Department of Agriculture (USDA): ''Bouteloua dactyloides'' 
* Flora of China: ''Buchloe dactyloides''
Lindén

**Lindén** tai **Linden** voi tarkoittaa seuraavia:

## Henkilöitä

* Aki Lindén (s. 1952), erikoislääkäri ja sosiaalidemokraattinen poliitikko ja kansanedustaja
* Andy Linden (1922–1987), yhdysvaltalainen autourheilija
* Arvo Lindén, myöh. Arvo Linko (1887–1941), suomalainen painija ja uimahyppääjä
* Dolf van der Linden (1915–1999), alankomaalainen kapellimestari
* Eeva Lindén (1896–1992), suomalainen kielitieteilijä
* Erkki Lindén (1921–1942), koripalloilija
* Gurli Lindén (s. 1940), suomenruotsalainen kirjailija
* Haakon Lindén (1891–1939), suomalainen arkkitehti
* Heidi Lindén (s. 1984), suomalainen näyttelijä, tuottaja, ohjaaja ja muusikko
* Jenny Lindén Urnes (s. 1971), ruotsalainen yritysjohtaja
* Johan Axel Lindén (1853–1932), suomenruotsalainen runoilija
* Kaj Lindén (1931–2013), suomalainen televisiotoimittaja, *Kymmenen uutisten* uutisankkuri
* Kalle Linden (1872–1918), suomalainen punakaartilaispäällikkö
* Leena Lindén, suomalainen televisiokuuluttaja
* Lena Ringbom Lindén (1914–1965), suomenruotsalainen kirjailija
* Maria Lindén (o.s. Annala; s. 1980), suomalainen politiikan tutkija, toimittaja ja tietokirjailija
* Mariella Lindén (s. 1950), suomalainen kulttuurityöntekijä ja kirjailija
* Miisa Lindén (s. 1957), suomalainen ohjaaja, dramaturgi, käsikirjoittaja ja näyttelijä
* Mikael Lindén (1853–1929), suomalainen opettaja, pankinjohtaja ja valtiopäivämies
* Olavi Lindén (s. 1946), suomalainen insinööri ja muotoilija
* Raija Lindén (s. 1939), suomalainen näytelmäkirjailija
* Raimo Lindén (1943–2023), suomalainen moukarinheittäjä
* Suvi Lindén (s. 1962), suomalainen kansanedustaja ja ministeri
* Trevor Linden (s. 1970), kanadalainen jääkiekkoilija
* Tuija Lindén (s. 1959), *Pelit*-lehden päätoimittaja
* Ursula Lindén (s. 2001), suomalainen maantiepyöräilijä
* Vilho Lindén (1897–1970), suomalainen jääkärieverstiluutnantti
* Väinö Lindén (1889–1987), suomalainen lääkäri, sotaväen ylilääkäri
* Zinaida Lindén (s. 1963), suomenruotsalainen kirjailija

## Laiva
* *[[Linden (kuunari)|Linden]]*, ahvenanmaalainen 1992 valmistunut kuunari

## Paikkakuntia
* Linden, kaupunki Hessenissä Saksassa
* Linden-Limmer, kaupungin osa-alue Hannoverissa Saksassa
* Linden, kaupunki Alabamassa Yhdysvalloissa
* Linden, kaupunki New Jerseyssä Yhdysvalloissa
* Linden, kaupunki Texasissa Yhdysvalloissa
* Linden, kaupunki Guyanassa.

*
Kyle Okposo

**Kyle Henry Erovre Okposo** (s. 16. huhtikuuta 1988 St. Paul, Minnesota) on yhdysvaltalainen uransa lopettanut jääkiekkoilija. New York Islanders varasi hänet ensimmäisellä kierroksella varausnumerolla seitsemän vuonna 2006.

Maaliskuussa 2024 siirtorajan viimeisenä päivänä Sabres kauppasi Okposon Florida Panthersiin vaihdossa Calle Själiniin ja seitsemännen kierroksen varausvuoroon vuoden 2024 varaustilaisuudessa. Syyskuussa 2024 Okposo lopetti pelaajauransa.

## Tilastot

## Lähteet
*  Viitattu 27.7.2010
*  Viitattu 27.7.2010
*  Viitattu 27.7.2010

### Viitteet
National Society for the Prevention of Cruelty to Children

**National Society for the Prevention of Cruelty to Children** (**NSPCC**) on brittiläinen järjestö, joka toimii lastensuojelun hyväksi.

Liverpoolilainen liikemies Thomas Agnew vieraili New York Society for the Prevention of Cruelty to Childrenin luona New Yorkin -matkallaan vuonna 1881. Hän vakuuttui järjestön työstä ja halusi luoda samanlaisen avun liverpoolilaislapsille. Agnew perusti vuonna 1883 Liverpool Society for the Prevention of Cruelty to Children -järjestön. Monet muut kaupungit seurasivat Liverpoolin mallia, ja vuonna 1884 Shaftesburyn jaarli Anthony Ashley-Cooper ja pastorit Edward Rudolph sekä Benjamin Waugh perustivat London Society for the Prevention of Cruelty to Children -järjestön (Lontoon SPCC). Yhdistyneen kuningaskunnan parlamentti hyväksyi maan ensimmäisen lain lasten suojelemiseksi pahoinpitelyiltä ja laiminlyönneiltä Lontoon SPCC viiden vuoden kampanjan jälkeen. Lontoon SPCC muutti nimensä National Society for the Prevention of Cruelty to Childreniksi (NSPCC) vuonna 1899, sillä sillä oli jo haaratoimistoja ympäri Isoa-Britanniaa ja Irlantia. 

NSPCC sai kuninkaallisen oikeuden (Royal Charter) vuonna 1895, kun kuningatar Viktoriasta tuli järjestön ensimmäinen kuninkaallinen suojelija. Se ei kuitenkaan lisännyt nimensä eteen Royal-määritettä, sillä NSPCC oli nimenä tuossa vaiheessa jo tunnettu. Lisäksi se ei halunnut sekoittua Royal Society for the Prevention of Cruelty to Animals -järjestöön, joka oli ollut toiminnassa jo yli 50 vuotta.

## Aiheesta muualla
*Järjestön kotisivut
StreetDance 3D

**StreetDance 3D** on brittiläinen vuonna 2010 ensi-iltansa saanut tanssielokuva. Elokuva on lajityyppinsä ensimmäinen 3D-elokuva sekä ensimmäinen eurooppalainen 3D-tekniikalla kuvattu näytelmäelokuva.

## Juoni

Elokuvan juoni sijoittuu street dance -kilpailuun. Elokuvan päähenkilön Carlyn poikaystävä Jay jättää tanssiryhmänsä Carlylle. Carly on sitten ryhmän johtaja, mutta kaikki ovat vähällä luovuttaa. Tanssiporukka ei suostu jatkamaan ilman Jayta, eikä Carly oikein osaa johtaa ryhmää. Jayn lähdön myötä ryhmältä menee myös tanssitila, eikä uutta meinaa löytyä. Lopulta, Carlyn tuodessa noutoruokaa balettiohjaaja Helenalle, he saavat balettiopistolta tilan. Tila on kuitenkin jo balettitanssijoiden käytössä. Tanssityylien erot ovat aivan liian suuret, eivätkä tanssijat aluksi tule edes toimeen. Streetdance-ryhmän villi ja energinen harjoittelu aiheuttaa myös närää balettitanssijoiden ja -opettajien keskuudessa. Ensimmäisellä kerralla he rikkovat erään balettiopiston seinän, ja Helena ehdottaa, että jos street-tanssijat alkavat harjoitella balettitanssijoiden kanssa, heidän ei tarvitse maksaa. Huonon rahatilanteen takia heidän on pakko suostua, vaikka eivät haluaisi. Myöhemmin Helena vie Carlyn kanssaan katsomaan balettia, josta Carly inspiroituu.
Hetken aikaa tanssittuaan uusi baletti-street-ryhmä lähtee klubille, jossa paikallinen mestaritanssiryhmä The Surge on haastettavana. He päättävät haastaa ryhmän ja järkyttyvät huomatessaan, että Jay on lähtenyt liityäkseen The Surgeen. Tämän takia klubille puhkeaa tappelu. Samalla Carly tajuaa, ettei heidän ryhmästään koskaan tule yhtä hyvä kuin The Surgesta. Viettäessään aikaa balettitanssija Tomasin kanssa, Tomas ehdottaa jotain erilaista, että he yhdistäisivät baletin ja streetin. Aluksi Carly on sitä mieltä, että se ei toimi. Carly kuitenkin kuuntelee Tomasia, ja heidän ryhmänsä, Breaking Point, yhdistää streetin ja baletin.

Koittaa pääsykoepäivä. Baletin ja streetin pääsykoe on samana päivänä, ja Breaking Point meinaa jo luopua toivosta, koska balettitanssijat ovat omassa pääsykokeessaan ja alkaa jo vaikuttaa siltä, että he eivät ehdi. Silloin Carlyn innokas työkaveri Eddie hyppää lavalle viivyttääkseen Breaking Pointin esityksen alkamista, ja juuri kun Eddie kannetaan pois lavalta, balettitanssijat saapuvat paikalle. Breaking Point aloittaa esityksensä ja yleisö naureskelee heidän balettiesitykselleen. Sitten kun esityksestä tulee moderni streetin ja baletin yhdistelmä ja se käy yleisöllekin selväksi, alkaa yleisö hurrata. Lopulta esitys päättyy raikuviin suosionosoituksiin.

## Pääosissa

Lähde: 

## Lähteet
Eljero Elia

**Eljero George Rinaldo Elia** (s. 13. helmikuuta 1987 Voorburg, Alankomaat) on alankomaalainen jalkapalloilija, pelipaikaltaan vasen laitahyökkääjä. Hän edustaa Turkin Superliigassa pelaavaa İstanbul Başakşehiria.

Elia aloitti ammattilaisuransa Alankomaiden pääsarjan Eredivisien ADO Den Haagissa kaudella 2004–2005. Hän pelasi ensimmäisenä kautenaan neljä liigaottelua, mutta kahtena seuraavana kuului jo joukkueen runkopelaajiin pelaten yhteensä 55 liigaottelua. Twente sijoittui sarjassa toiseksi kumpanakin kautena. Heinäkuussa 2007 Elia siirtyi toiseen Eredivisie-seuraan FC Twenteen 200 000 euron siirtosummalla. Hän kuului Twenten vakioavauskokoonpanoon kahden kauden ajan, kunnes siirtyi heinäkuussa 2009 yhdeksällä miljoonalla eurolla Saksan Bundesliigan Hamburger SV:n joukkueeseen. Elia sai runsaasti vastuuta myös HSV:ssä pelaten ensimmäisten kahden kautensa aikana 48 liigaottelua. Hän ehti aloittaa seurassa myös kauden 2011–2012, mutta siirtyi elokuussa 2012 Italian Serie A:n Juventukseen. Eliasta maksettiin jälleen yhdeksän miljoonaa euroa. Kausi päättyi Juventuksen mestaruuteen, mutta Elian sarjaottelut jäivät neljään, ja hän jätti seuran jo ensimmäisen kauden jälkeen. Heinäkuussa 2012 Werder Bremen hankki Elian 5,5 miljoonalla eurolla. Bremenissä hän on päässyt taas pelaamaan säännöllisesti pelaten ensimmäisten kahden kautensa aikana yhteensä 57 liigaottelua.

Alankomaiden maajoukkueessa Elia on pelannut 28 ottelua ja tehnyt niissä kaksi maalia vuosina 2009–2012. Hän oli mukana MM-kisoissa 2010, joissa Alankomaat tuli toiseksi.

## Saavutukset

**Twente:**
* Eredivisien toinen sija: 2007–2008, 2008–2009
* KNVB-cupin toinen sija: 2008–2009

**Juventus:**
* Serie A:n mestaruus: 2011–2012
* Italian cupin toinen sija: 2011–2012

**Feyenoord**
* Eredivisien mestaruus: 2016–2017
* KNVB-cupin mestaruus: 2015–2016

**Alankomaiden maajoukkue:**
* MM-hopea 2010

## Lähteet
Stijn Schaars

**Stijn Schaars** (s. 11. tammikuuta 1984 Gendt) on hollantilainen jalkapalloilija, pelipaikaltaan keskikenttäpelaaja. Hän edustaa Eredivisiessä pelaavaa Heerenveeniä. Schaars valittiin Alankomaiden maajoukkueeseen vuoden 2010 MM-kisoihin.

## Lähteet
*Profiili Transfermarktissa 
*Profiili UEFA.comissa 
*Profiili ESPN:n Soccernetissä
The Untouchable

**The Untouchable** on rap-artisti Scarfacen neljäs studioalbumi, joka ilmestyi 11. marraskuuta 1997.  Albumi oli Scarface ensimmäinen, joka ylsi Billboard 200 albumi listan ykköseksi. Albumi saavutti Yhdysvalloissa 16. toukokuuta 1997 RIAAn hyväksymän kultalevyn rajan. Screwed & Chopped versio ilmestyi 8. kesäkuuta 2004

## Kappaleluettelo

## Listasijoitukset

## Singlet
Cabralzinho

**Carlos Roberto Ferreira Cabral** pelaajanimeltään **Cabralzinho** (s. 2. marraskuuta 1945 Santos, Brasilia) on brasilialainen jalkapallovalmentaja ja entinen hyökkääjä.

## Valmennusura
Cabralzinho aloitti valmentamisen vuonna 1979. Sittemmin hän toimi muun muassa Qatarin maajoukkueen päävalmentajana vuonna 1989 ja Saudi-Arabian alle 20-vuotiaiden maajoukkueen valmentajana 1993. Koko 1990-luvun hän valmensi kotimaassaan Brasiliassa.

2000-luvun alussa Cabralzinho oli kuwaitilaisseura Al Qadsian peräsimessä yhden kauden ennen palaamistaan kotimaahan. Kaudella 2002–2003 hänet palkattiin egyptiläisen Zamalekin päävalmentajaksi, jonka avulla seura voitti Egyptin supercupin, Afrikan Mestarien liigan ja Egyptin mestaruuden. Kauden päätyttyä Cabralzinho ei suostunut tekemään jatkosopimusta ja jätti seuran toukokuussa 2003. Marraskuussa 2004 Cabralzinho palasi takaisin Zamalekin valmentajaksi allekirjoitettuaan puolentoista vuoden sopimuksen. Viisi kuukautta myöhemmin hän sai potkut joukkueen heikkojen tulosten vuoksi.

Elokuussa 2007 tunisialainen Espérance allekirjoitti loppukauden kestävän sopimuksen Cabralzinhon kanssa, joka oli kaudella 2007–2008 Espérancen neljäs valmentaja. Joukkueen esitykset eivät kuitenkaan parantuneet joukkueen jäätyä ilman voittoa neljässä ottelussa, ja hän sai potkut joulukuussa 2007. Toukokuussa 2008 Cabralzinho palasi takaisin Espérancen valmentajaksi kaudella 2008–2009. Hän kuitenkin erosi tehtävästään marraskuussa 2008 vastalauseena joukkueen fyysisen valmentajan erottamiseen.

Syyskuussa 2009 Cabralzinho siirtyi valmentamaan egyptiläistä Al-Ittihadia.

### Saavutukset
*Egyptin supercup: 2002
*Afrikan Mestarien liiga: 2002
*Egyptin mestaruus: 2003
*CAF Super Cup: 2003

## Lähteet
Will H. Hays

**William Harrison Hays, Sr.** (5. marraskuuta 1879 Sullivan, Indiana, Yhdysvallat – 7. maaliskuuta 1954 Sullivan, Indiana, Yhdysvallat) oli yhdysvaltalainen poliitikko, joka oli republikaanien kansallisen komitean puheenjohtajana 1918–1921 ja Yhdysvaltain ylipostimestarina 1921–1922. Lisäksi Hays oli Motion Picture Producers and Distributors of American ensimmäinen johtaja 1922–1945. Hän tuli tunnetuksi luomastaan Haysin ohjeistosta, jonka elokuvatuottajien liitto omaksui ja joka määritti pitkään yhdysvaltalaisen elokuvatuotannon itsesensuurin.

William Hays syntyi Sullivanissa, Indianan osavaltiossa 5. marraskuuta 1879. Hänen vanhempansa olivat John T. ja Mary Cain Hays. Hän teki uraa poliitikkona 1910-luvulla. Hays kohosi nopeasti Indianan republikaanisessa puolueessa, ja hänet nimitettiin helmikuussa 1918 republikaanien kansalliskomitean puheenjohtajaksi. Hays oli paikaltaan auttamassa Warren G. Hardingia nousemaan Yhdysvaltain presidentiksi presidentinvaalissa 1920. Harding nimitti Haysin Yhdysvaltain postilaitoksen johtoon maaliskuussa 1921.

## Haysin ohjeisto

Yhdysvaltain elokuvatuotanto taisteli 1920-luvun alussa huonoa julkisuuskuvaansa vastaan. Monissa kaupungeissa ja osavaltioissa oli säädetty lakeja, joiden tavoitteena oli elokuvien ennakkosensurointi. Kongressissakin suunniteltiin liittovaltion lakia, joka säätelisi elokuvien sisältöä. Elokuvatuottajat perustivat Motion Picture Producers and Distributors of American -järjestön (MPDDA) ja lupasivat tuoda moraalin elokuviin. Hays palkattiin järjestön ensimmäiseksi johtajaksi. Absolutistina ja presbyteeriseurakunnan vanhimpana tunnettu Hays nähtiin sopivana ulkopuolisena, joka pystyisi tuomaan yhteiskunnan luottamuksen elokuvateollisuuden moraaliin.

Haysin toimisto julkaisi pian mustan listan näyttelijöistä ja muista elokuva-alan työntekijöistä, joita ei tulisi palkata, lisäsi näyttelijöiden sopimuksiin moraalisia lisäehtoja ja julkaisi tuottajille epävirallisen ohjeistuksen elokuvien sisällöstä. Tämän seurauksena monen kovasti juhlivan näyttelijän ura hiipui, mutta elokuvien moraalittomuudet keräsivät edelleen valituksia. Vuonna 1930 Haysin toimisto kehitti tuotantosäännöstön, joka tunnettiin Haysin koodina. Sillä ei kuitenkaan edelleen ollut minkäänlaista pakottamismekanismia, vaan se perustui elokuva-alan itsesäätelyyn. National Legion of Decency -järjestö uhkasi vuonna 1934 elokuvatuottajia maanlaajuisella boikotilla, jos elokuvien moraali ei kehittyisi. Hays määräsi samana vuonna uuden säädöstön, johon tuli sakkorangaistuksia ja jonka mukaan jokainen elokuva olisi tarkistettava Haysin toimistolla. Lisäksi yksikään elokuva ei pääsisi laajaan teatterilevitykseen, jos siltä puuttuisi Haysin toimiston hyväksyntä. Haysin koodi määräsi noin kolmenkymmenen vuoden ajan elokuvien sisällöstä etenkin seksin ja väkivallan suhteen.

Hays oli MPDDA:n johdossa vuoteen 1945, ja hän kuoli vuonna 1954.

## Lähteet

## Aiheesta muualla

*
Michel Vorm

**Michel Armand Vorm** (s. 20. lokakuuta 1983 IJsselstein, Utrechtin provinssi, Alankomaat) on alankomaalainen jalkapallomaalivahti. Hän pelasi vuonna 2020 päättyneellä ammattilaisurallaan kotimaansa lisäksi Englannin sarjoissa Swansea Cityn ja Tottenham Hotspurin joukkueissa. 

## Seurajoukkueura
Vorm nousi FC Utrechtin edustusjoukkueeseen 2005. Ensimmäisen kauden Vorm vietti lainasopimuksella FC Den Boschissa. Seuraavalla kaudella hän vakiinnutti paikkansa Utrechtin ykkösmaalivahtina ja seuran kannattajat valitsivat hänet vuoden pelaajaksi. Elokuussa 2011 Swansea osti Vormin Utrechtista 1,5 miljoonan punnan siirtosummalla. Hän pelasi Swanseassa kolmen kauden aikana 89 ottelua Englannin Valioliigassa ja viisi ottelua Eurooppa-liigassa. Hän siirtyi Tottenhamiin kesällä 2014. Vuonna 2019 hän oli muutaman kuukauden ilman seuraa, mutta palasi lokakuussa Tottenhamiin. Hän pelasi seurassa kaikkiaan 13 valioliigaottelua. Mestarien liigassa hän pelasi kolme ottelua, näistä kaksi Tottenhamin finaalitappioon päättyneellä kaudella 2018–2019.

Lokakuussa 2020 Vorm ilmoitti lopettavansa uransa.

## Maajoukkueura
Vorm oli mukana alle 21-vuotiaiden EM-kisat 2006 voittaneessa joukkueessa, mutta hän ei päässyt lopputurnauksessa kentälle. Ensimmäisen ottelunsa Alankomaiden maajoukkueessa hän pelasi maaottelussa Ruotsia vastaan marraskuussa 2008. Ensimmäisen arvokilpailujen karsintaottelunsa hän pelasi MM-karsinnassa Skotlantia vastaan syyskuussa 2009. Hän kuului Alankomaiden hopeajoukkueeseen MM-kilpailuissa 2010, joissa hän ei kuitenkaan pelannut yhtään ottelua. Hän istui kaikki ottelut vaihtopenkillä myös EM-kilpailuissa 2012. MM-kilpailuissa 2014 hän pääsi kentälle voittoisan pronssiottelun viimeiseksi minuutiksi.

## Muuta
Vormin isä on surinamelainen ja äiti alankomaalainen.

## Lähteet
### Tilastot
* 

### Viitteet
Garrett Raboin

**Garrett Raboin** (s. 27. maaliskuuta 1985 Detroit Lakes Minnesota) on yhdysvaltalainen jääkiekkopuolustaja.

Raboinin isä oli jääkiekkovalmentaja, joka auttoi hänet harrastuksen pariin. Garrett menestyi yliopistossa opillisesti, mutta myös kiekollisesti hänen ollessa St. Cloudin osavaltionyliopiston joukkueen kapteenina vuosina 2008–2010. Raboin vei joukkueensa myös NCAA:n finaaliotteluihin ensi kertaa oppilaitoksen historiassa ja oli itse liigan parhaita kiekollisia puolustajia. Raboin on valittu yliopistosarja NCAA:n tähdistöön kahdesti.

Kaudella  hän lähti Eurooppaan pelaamaan ammittilaiseksi valmistuttuaan erityisopettajaksi. Hän pelasi jääkiekon SM-liigassa Turun Palloseurassa. Hänet palkattiin Lee Sweattin lähdön takia, mutta hän loukkaantui heti European Trophy -kisoissa eikä pelannut harvinaisen telaluun murtuman takia kuin vasta 15. marraskuuta. Kaudelle  Raboin teki vuoden mittaisen jatkosopimuksen. Raboin ja TPS purkivat kuitenkin sopimuksensa 6. lokakuuta 2011, koska Raboin ei mielestään saanut tarpeeksi peliaikaa. Myöhemmin lokakuussa hän siirtyi Norjan pääsarjan Lørenskogiin.

## Tilastot

## Lähteet

* 
* 
*
Ingvar Stadheim

**Ingvar Stadheim** (s. 9. helmikuuta 1951) on norjalainen entinen jalkapallovalmentaja ja pelaaja. Nykyään hän työskentelee BIS Production Partnerin palveluksessa.

## Ura

Stadheim pelasi omalla pelaajaurallaan Sogndal Fotballissa ja oli mukana seuran hävitessä historiansa ainoan Norjan cupin finaalin SK Brannille 1976. Hän siirtyi seuran valmentajaksi 1979 ja valmensi joukkuetta kaksi kautta. Hän palasi seuraan 1983 kahden kauden ajaksi.  Kaudella 1986 hän luotsasi Kongsvingerin Norjan liigassa pronssille. Samana vuonna hän siirtyi Norjan alle 21-vuotiaiden maajoukkueen päävalmentajaksi. Kaksi vuotta myöhemmin hän nousi Tord Gripin seuraajaksi A-maajoukkueen peräsimeen, muttei onnistunut viemään Norjaa MM-kisoihin 1990. Hän jätti maajoukkueen lokakuussa 1990 kehnosti alkaneiden EM1992-karsintojen takia.

Maajoukkuepestinsä jälkeen Stadheim jätti valmennustehtävät. Nykyään hän työskentelee BIS Production Partnersin palveluksessa. Hänen poikansa Anders on myös tehnyt uraa jalkapalloilijana.

## Lähteet
Kongsvinger IL

**Kongsvinger IL Toppfotball** on norjalainen vuonna 1892 perustettu jalkapalloseura Kongsvingeristä Hedmarkista. Seura pelaa kotiottelunsa Gjemlesund Stadionilla ja on *Kongsvinger Idrettslag*in jalkapallojaos. Seura pelaa Norjan miesten toiseksi korkeimmalla sarjatasolla OBOS-liigassa.

Seura pelasi Norjan korkeimmalla sarjatasolla yhtäjaksoisesti vuosina 1983–1999, vaikka sen taloudelliset resurssit olivat niukat. Joukkue menestyi hyvin ja oli parhaimmillaan liigassa toinen kaudella 1992 sekä kahdesti kolmas. Seura esiintyi myös eurokentillä ja kaudella 1993/94 se pelasi UEFA Cupissa historiallisen 1–1 tasapelin Juventusta vastaan. Seura putosi kauden 1999 jälkeen pääsarjasta ja taloudellisten vaikeuksien syventyessä 2001 myös ykkösdivsioonasta kolmannelle sarjatasolle. 

Vuonna 2003 KIL aloitti paluun takaisin kohti Norjan huippua Vegard Skogheimin opein voittamalla sarjansa ja nousemalla Adecco-liigaan. Seuraavalla kaudella nuori joukkue taisteli jopa noususta Tippeligaeniin, mutta hävisi nousukarsinnoissa FK Bodø/Glimtille yhteismaalein 4–1. Lopulta kaudella 2009 paluu pääsarjaan toteutui, kun KIL sijoittui Adeccoligaenissa kolmanneksi ja pudotti ratkaisevassa nousukarsintaotteluparissa Sparta Sarsborgin yhteismaalein 5–4.

KIL:n visiitti Tippeligaenissä jäi kuitenkin kauden 2010 mittaiseksi, sillä kauden päätteeksi seura oli sarjassa toiseksi viimeisenä ja putosi suoraan takaisin Adeccoligaeniin. Kauden jälkeen seuran menestysvuosien päävalmentaja Per Brogeland palasi takaisin joukkueen peräsimeen.  Hän ei kuitenkaan saanut KIL:n peliä kulkemaan ja vanhoista saavutuksista huolimatta Brogelandin kolmas pesti päättyi potkuihin jo elokuun lopussa. Valmentajan tehtäviin palasi seuralle jo tutuksi tullut Tom Nordlie. 

## Meriitit

* Norjan liiga
**Hopeaa: 1992
**Pronssia (2): 1986, 1987
* Norjan cup
**Välierät (4): 1983, 1990, 1992, 1996

## Entisiä pelaajia

*  Even Pellerud
*  Christer Basma
*  Vidar Riseth
*  Jon Inge Høiland

## Entisiä valmentajia

*  Ingvar Stadheim (1986)
*  Even Pellerud (1987–1989)
*  Kent Karlsson (1990)
*  Per Brogeland (1992–1995, 1998–1999, 2011)
*  Vegard Skogheim (2003–2006)
*  Tom Nordlie (2008–2009, 2011–2012)
*  Trond Amundsen (2009–2010)
*  Tony Gustavsson (2010)

## Lähteet

## Aiheesta muualla
* Viralliset kotisivut
* Kannattajien kotisivut
* Tilastosivusto
Aleksandras Stulginskis

**Aleksandras Stulginskis**  (26. helmikuuta 1885 Kutaliai, Tauragė – 22. syyskuuta 1969 Kaunas) oli Liettuan toinen presidentti vuosina 1920–1926. Hän toimi myös muutaman tunnin ajan virkaatekevänä presidenttinä vuoden 1926 vallankaappauksessa.

Stulginskis opiskeli teologiaa Kaunasissa ja myöhemmin Innsbruckissa. Hän kuitenkin luopui papiksi opiskelemisesta ja alkoi lukea agronomiaa Hallen yliopistossa. Hän valmistui vuonna 1913 ja palasi takaisin Liettuaan. Kotimaahansa palattuaan hän alkoi toimia maanviljelijänä. Lisäksi hän kirjoitti lukuisia agronomiaa käsitteleviä artikkeleita liettualaisiin sanomalehtiin. Vuonna 1918 hän alkoi julkaista kahta eri maanviljelystä käsittelevää lehteä, *Ūkininkasia* ja *Ūkininko kalendoriusta*.

Ensimmäisen maailmansodan aikana hän muutti Vilnaan ja oli yksi Liettuan kristillisdemokraattien perustajista. Stulginskis oli yksi Liettuan neuvoston jäsenistä ja yksi maan itsenäisyysjulistuksen allekirjoittaneista. Hän oli tasavaltalainen ja vastusti hetken ajan olemassa ollutta Liettuan kuningaskuntaa. Hän oli myös yksi Liettuan armeijan organisoijista.

Stulginskis toimi lukuisia kertoja ministerinä ja vuosina 1926–1927 hän toimi Seimasin puhemiehenä. Vuonna 1927 hän vetäytyi politiikasta työskentelemään maatilalleen. Vuonna 1941 Neuvostoliiton NKVD pidätti Stulginskisin ja hänen vaimonsa, jonka jälkeen heidät karkotettiin gulageihin; Stulginskis Krasnojarskin alueelle ja vaimo Komiin. Toisen maailmansodan jälkeen vuonna 1952 Stulginskis tuomittiin 25 vuoden vankeuteen *antisosialistisesta toiminnasta ennen sotaa*.

Josif Stalinin kuoleman jälkeen vuonna 1956 Stulginskille annettiin lupa lähteä Neuvostoliitosta, mutta tämä kieltäytyi palaten takaisin Liettuan neuvostotasavaltaan. Elämänsä viimeiset vuodet hän eli Kaunasissa, missä hän kuoli 22. syyskuuta 1969 84-vuotiaana.

## Lähteet
*Afonsas Eidintas: *President of Lithuania: Prisoner of the Gulag a Biography of Aleksandras Stulginskis*. Genocide and Research Center of Lithuania
Keljonkeskus

**Keljonkeskus** on Jyväskylän eteläosassa, Keljossa sijaitseva 1990-luvulla perustettu kaupallinen keskittymä. Keskuksessa toimivat muun muassa K-Citymarketin talossa toimiva *Keljon kauppakeskus*, Prisma, ja Lidl, joka rakensi oman kauppansa alueelle 2000-luvun alkupuolella. Motonet avasi myymälän alueelle 2.11.2009.

Keljonkeskus (muodossa *Keljon keskus*) on myös tilastollinen pienalue Keljon suuralueella, johon kuuluu kauppa-alueen lisäksi myös muutama Länsi-Päijänteentien itäpuolinen kerrostalo.
 
## Keljon kauppakeskus

Keljon kauppakeskus valmistui laajennettuun K-citymarketin rakennukseen vuonna 2010.

### Kauppakeskuksen liikkeet
* OP Keskisuomi
* 24 Pesula
* CM Autopesu
* Katsastus Kontti
* Alko
* Caffitella Bakery
* Dressmann
* Eväspuoti
*CM Hiustalo
* Faunatar
* Hesburger
*Instrumentarium
* K-Citymarket
* KappAhl
* Keljon Apteekki
* Keljon Market-suutari Timo Huisman
*Kultajousi
* Lelut 24
*Musti ja Mirri
* Punttis
* RC Jyväskylä
* Telia express
* Veikon Kone

## Lähteet

## Aiheesta muualla
Victory Hammer S

**Victory Hammer S** on tehdaskustomoitu moottoripyörä. Sitä valmistaa yhdysvaltalainen moottoripyöränvalmistaja Victory Motorcycles. Hammer S on tuotu markkinoille 2005, ja Suomeen se tuli 2010, maahantuojana Brandt-Polaris Oy.

Se on Victoryn mallistossa ajo-ominaisuuksiltaan parhaita. Se on väritykseltään sininen. Erikoisvarusteina on saatavana kaksivärimaalauksen lisäksi erikoisvanteet ja mustia yksityiskohtia sekä lisäosia. Ajoasento on matala, ei liian kurottava. Siinä on tuplanelimäntälevyjarrut ja usd-haarukka edessä, poikkeuksellista amerikkalaisessa pyörässä.

Victory itse luokittelee pyörän muskelipyöräksi.

## Tekniikka
;Tiedot
*Mitat: akseliväli 1 669 mm, kuivapaino 305 kg. 
*Moottori: 1 737-kuutioinen 50-asteen Freedom V2-moottori. 4 venttiiliä per sylinteri, 4-tahtinen, yksi nokka-akseli sylinterikannessa (SOHC). Ilma-/öljyjäähdytys, EFI-polttoaineenruiskutus. Teho 68 kW (92 hv) / 5 000 r/min, vääntö 140 Nm / 4 000 r/min. 
*Voimansiirto: 6-nopeuksinen vaihteisto, hihnaveto, märkä monilevykytkin. 
*Huippunopeus: ei tietoa. 
*Värit: Suede Black, White/Red ja Boardwalk Blue/White 
*Renkaat: edessä 130/70R18, takana 250/40R18 
*Polttoainesäiliö: 17 litraa, koeajon mitattu kulutus 6,8 litraa/100 km

## Lähteet

## Aiheesta muualla
*Esittely Tekniikan maailmassa
*Victoryn suomenkieliset sivut
Jan-Erik Kaisla

**Jan-Erik Kaisla** (s. 21. tammikuuta 1986 Vantaa) on suomalainen jääkiekkomaalivahti. Kaisla on Kiekko-Vantaan kasvatti, joka on edustanut juniorina myös kahden kauden ajan Lappeenrannan SaiPaa, minä aikana hän pääsi kerran pelaamaan SaiPan edustusjoukkueessa SM-liigassa, kun hänet vaihdettiin maalille kesken ottelun. Mestiksessä Kaisla oli Heinolan Kiekon maalivahti kahden kauden ajan, kunnes palasi takaisin kasvattajaseuraansa. Kaisla pelasi ensimmäisen kerran miesten sarjoissa kaudella 2005–2006 pelaten kaksi ottelua Kiekko-Vantaan paidassa.

Kaislan isä oli jääkiekkotuomari Karl-Gustav Kaisla.

## Ura

## Lähteet
*Eliteprospects.com
*European Hockey.net
*Jatkoaika.com
Jarno Levonen

**Jarno Levonen** (s. 5. elokuuta 1972 Pori) on suomalainen jääkiekkotuomari ja entinen jääkiekkoilija. Hän pelasi SM-liigassa yhteensä 115 ottelua tehoin 9+16=25 keräten myös 44 jäähyminuuttia.
## Pelaajaura
Pienikokoinen Levonen on Porin Ässien kasvatti. Hän pelasi yhdessä I-divisioonan ottelussa kaudella 1989–1990. Sittemmin Levonen palasi miesten peleihin kaudella 1991–1992, kun Ässät pelasivat SM-liigassa ja Levonen debytoi siellä myös. Hän pelasi kauden lähinnä vielä A-nuorissa ja pelasi runkosarjassa kolme ottelua tehoin 0+2=2. Levonen pelasi myös viisi playoff-ottelua. Tulokaskaudella 1992–1993 hän pelasi 22 runkosarjan ottelua tehoin 2+2=4. Levonen voitti sekä kaudella 1991–1992 että 1992–1993 A-nuorten SM-liigan pistepörssin. Hän voitti molempina kausina myös A-nuorten pronssia.

Kausi 1993–1994 oli Levoselle ensimmäinen kokonainen SM-liigassa. Hän teki 43 ottelussa tehot 5+7=12. Levonen piipahti kauden aikana myös kahden ottelun lainalla Kokkolan Hermeksessä, I-divisioonassa. Kaudella 1994–1995 hän pelasi Ässissä vain neljä ottelua, kunnes siirtyi Hermekseen pitemmäksi aikaa. Levonen siirtyi kesken kauden II-divisioonassa pelanneisiin Kotkan Titaaneihin, joita hän oli nostamassa I-divisioonaan.

Levonen palasi kaudeksi 1995–1996 SM-liigaan ja siirtyi Kalevan Pallon riveihin. 43 ottelussa syntyi tehot 2+4=6. Levosen paluu SM-liigaan jäi yhden kauden mittaiseksi ja hän palasi kaudeksi 1996–1997 Titaaneihin. Levonen oli tehoilla 20+29=49 Titaanien paras pistemies ja I-divisioonan 11. paras pistemies. Titaanit kuitenkin putosivat takaisin II-divisioonaan keväällä 1997. Levonen pelasi Titaaneissa vielä kolme seuraavaa kautta. Vuodet 1997–1999 kuluivat II-divisioonassa ja kaudeksi 1999–2000 Titaanit nousivat I-divisioonan (vuodesta 2000 Mestis) ja II-divisioonan välille perustettuun Suomi-sarjaan. II-divisioonakaudella 1997–1998 Levonen oli kovilla tehoilla 35+46=81 Titaanien toiseksi paras pistemies. Hänen edellään oli vain peräti 88 pistettä iskenyt Jari Multanen. Seuraavalla kaudella Levonen oli Titaanien paras pistemies.
Hän oli joukkueensa pistekunkku myös Suomi-sarjakaudella 1999–2000.

Kaudeksi 2000–2001 Levonen vaihtoi joukkuetta Suomi-sarjassa ja hän siirtyi Kajaanin Hokkiin. Levonen oli 53 pisteellään Hokin paras pistemies. Hän oli sitä myös seuraavalla kaudella Levosen tehdessä 79 pistettä. Hokki voitti Suomi-sarjan mestaruuden keväällä 2002 ja nousi seuraavaksi kaudeksi Mestikseen. Levosen pelaajaura kuitenkin loppui nousukevääseen.

## Pelaajauran jälkeen
Nykyään Levonen toimii ohjaajana Harjavallan vastaanottokeskuksessa. Vuonna 2006 hän toimi myös Ässien A-nuorten päävalmentajana.

## Muuta
Jarno Levonen oli toisen polven Ässä-pelaaja, kun hänen isänsä Rauli Levonen edusti joukkuetta 1970-luvulla ja 1980-luvun alussa. Rauli kuoli sydänkohtaukseen joulukuussa 1981 Jarnon ollessa 9-vuotias.

Levosen isän serkku Jari toimii SM-liigatuomarina. Jari pelasi urallaan 459 SM-liigaottelua. Myös Jarin veljet Jarkko ja Jyrki ovat pelanneet SM-liigassa.

Jarnon veli Toni pelasi Ässien A-junioreissa ja sen jälkeen kolme kautta II divisioonassa KiSan joukkueessa.

## Lähteet
*
*
*
### Viitteet
Hyperkorrekti muoto

**Hyperkorrekti muoto** on kieliasultaan virheellinen ilmaus, joka on saattanut syntyä liiallisesta virheiden pelosta tai yleiskielen (standardikielen) tiettämättömyydestä. Suomen kielessä hyperkorrekteja muotoja esiintyy varsinkin yrityksistä välttää oman murteen muotoja mutta myös lainasanojen ääntämisessä ja kirjoittamisessa, joissa luullaan olevan enemmän suomelle vieraita konsonantteja kuin niissä oikeasti on. Jos virheellinen muoto on laajassa käytössä, siitä tulee hyväksytty vaihtoehtoinen tai jopa ainoa käytössä oleva muoto. Esimerkiksi *suuret* ja *pyyhe* voivat tulla *suudet* ja *pyyhde* tai  *[[pedagogiikka|pedagogiikasta]]* ja *probleemasta* voivat tulla *bedagogiikka* ja *brobleema* ja englanninkielestä sanasta *piece* on tullut ilmaisu *biisi*, kun vieraiden konsonanttien unohtamista pelkäävä puhuja käyttää niitä liikaa. Kotimaisten kielten keskus on myös itse viitannut aiheeseen.

## Esimerkkejä
* suomen kielessä *palveri* (sanasta *palaveri*), jossa pyritään välttämään esimerkiksi Oulun murteeseen kuuluvaa vokaalin toistoa seuraavan konsonantin jälkeen (vrt. *kahvi* > *kahavi*)
* suomen kielessä **pieno* (sanasta *piano*), joka syntyy pyrkimyksestä välttää murteelliseksi koettua *ia*-yhdistelmää (vrt. eräissä murteissa *hieno* > *hiano*)
* suomen kielessä esiintyvä tapa lisätä vieraskielisiin sanoihin liikaa soinnillisia konsonantteja (**psygologia*)
* englannin kielessä virheelliset vierasperäisten sanojen monikot (**virii* po. *viruses*)

## Lähteet
* 
*

### Viitteet
Victory Vegas Jackpot Ness

**Victory Vegas Jackpot Ness** on Victory Motorcycles moottoripyörävalmistajan pyörämalli.

Tunnetun pyöränrakentajan Arlen Nessin yhdessä poikansa Cory Nessin kanssa suunnittelemassa erikoismallissa on yksilöllinen maalaus ja vanteet, custom-ommeltu istuin. Siinä on signeeraukset peileissä, kahvoissa ja jalkatapeissa.

## Lähteet

## Aiheesta muualla
*Victoryn suomenkieliset sivut
Ovo je Balkan

**Ovo je Balkan** (, ) on serbialaisen Milan Stankovićin Eurovision laulukilpailussa 2010 laulama kappale. Se päätyi 13. sijalle 72 pisteellä. Sen pituus on 3:05 minuuttia.

Kappaleesta on tehty myös kokonaan espanjankielinen versio nimeltä *Balkañeros* () 

## Lähteet
Yağmur Sarıgül

**Yağmur Sarıgül** (s. 26. elokuuta 1979 Antalya) on turkkilaisen maNga-yhtyeen kitaristi. maNga tuli toiseksi vuoden 2010 Eurovision laulukilpailussa 170 pisteellä.
Robert Koren

**Robert Koren** (s. 20. syyskuuta 1980 Radlje ob Dravi, Jugoslavia) on slovenialainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Hull Cityä ja on Slovenian maajoukkueen kapteeni.

## Ura
Koren pelasi kotimaassaan Dravogradissa ja Celjessä ennen siirtymistä norjalaiseen Lillestrømiin vuonna 2004. Korenista tuli Norjan liigan arvostetuimpia pelaajia ja monet pitivät häntä sarjan parhaana ulkomaalaisena. Hän oli puolustava pelintekijä Lillestrømissä ja hänestä oli kiinnostunut englantilaiset Leeds United ja Manchester City.

Tammikuussa 2007 Koren siirtyi Mestaruussarjassa pelaavaan West Bromwich Albioniin kolmen vuoden sopimuksella, jossa oli optio neljännestä vuodesta. Koren vakiinnutti paikkansa avauskokoonpanossa nopeati. Heinäkuussa 2007 Koren loukkaantui joukkueen harjoituksissa ja missasi kauden alun. Hän kirjoitti syyskuussa kahden vuoden jatkosopimuksen, josta jälkimmäinen oli optio.

Joukkue nousi Valioliigaan kaudeksi 2008–2009. Koren teki avausmaalinsa Valioliigassa Middlesbroughia vastaan, kun hän viimeisteli kaksi maalia tammikuussa 2009. Hän pelasi kaudella kenttäpelaajista eniten, mutta joukkue putosi Mestaruussarjaan. Seuraavalla kaudella Koren oli joukkueensa avainpelaajia sen noustessa takaisin Valioliigaan. Tästä huolimatta West Bromwich ei käyttänyt optiotaan jatkaa Korenin sopimusta.

## Maajoukkueura
Koren on pelannut 45 A-maaottelua Slovenian paidassa, joissa hän on tehnyt viisi maalia. Koren on pelannut myös maan nuorisomaajoukkueissa. Koren on ollut Slovenian kapteeni vuoden 2010 MM-karsinnoista lähtien. Slovenia pääsi lopulta MM-kilpailuihin, kun se voitti Venäjän 2–1. Turnauksessa joukkueen kapteenina toimiva Koren teki Slovenian voittomaalin alkusarjan ottelussa Algeriaa vastaan. Voitto oli maan historian ensimmäinen MM-tasolla.

## Muu elämä
Koren on naimisissa ja hänellä on kaksi poikaa, Nal ja Tian.

## Lähteet
Omenabanaani

**Omenabanaani** on banaanien sukuun kuuluva risteymälajikeryhmä *Musa acuminata × balbisiana* (AAB-ryhmä) ’Silk’. Omenabanaanin hedelmä on kuin lyhyt pullea banaani. Omenabanaani on maultaan makeampi ja lähempänä omenan makua kuin muut banaanit. Kun omenabanaani on kypsä, kuori muuttaa väriään huomattavasti tummemmaksi kuin tyypillinen banaani, joskus jopa täysin mustaksi.

## Lähteet

## Aiheesta muualla
John Ralston Saul

**John Ralston Saul** (s. 19. kesäkuuta 1947 Ottawa, Kanada) on kanadalainen kirjailija, joka toimi kansainvälisen sananvapausjärjestön PEN:n puheenjohtajana 2009–2015. Saulin alkujaan ranskaksi ilmestynyt esikoisteos *The Birds of Prey* on ollut kansainvälinen menestysteos.

Saul syntyi vuonna 1947 ja hänen isänsä oli kanadalainen armeijan upseeri ja hänen äitinsä oli kotoisin Isosta-Britanniasta. Hän valmistui maisteriksi (*BA*) McGill-yliopistosta ja suoritti filosofian tohtorin (*PhD*) tutkinnon politiikasta Lontoossa King's Collegessa. Palattuaan Lontoosta takaisin Kanadaan hän viimeisteli ensimmäisen kirjansa, *The Birds of Prey* vuonna 1975. Hän Julkaisi sen ensin ranskankielisenä vuonna 1977, ja siitä tuli kansainvälinen bestseller ja jota myytiin yli kaksi miljoonaa kappaletta.

Saul vieraili Suomessa toukokuussa 2010.

## Lähteet
Diego Pozo

**Diego Raúl Pozo** (s. 16. helmikuuta 1978 Mendoza, Argentiina) on argentiinalainen jalkapallomaalivahti. 

## Ura
### Seurajoukkue
Pozo aloitti ammattilaisuransa vuonna 1995 Godoy Cruzista, jonka jälkeen hän on edustanut Huracánia, Talleresia ja Institutoa ennen siirtymistään vuonna 2008 Colóniin.

### Maajoukkue
Pozo teki ensiesiintymisensä Argentiinan maajoukkueessa 20. toukokuuta 2009 ystävyysottelussa Panamaa vastaan. Joukkue otteluun oli koottu kotimaan pääsarjasta. Maajoukkueenpäävalmentaja Diego Maradona valitsi hänet 23-henkiseen miehistöön vuoden 2010 MM-kilpailuihin.

## Aiheesta muualla
* Esittely Colónin virallisella kotisivustolla
We Love Helsinki

**We Love Helsinki** on helsinkiläinen kaupunkifestivaali. Sen perustaja ja toiminnanjohtaja Timo Santala on ollut mukana aloittamassa myös Ravintolapäivää. We Love Helsingin päätapahtuma on kaupunkifestivaali, joka järjestettiin ensimmäisen kerran heinäkuussa 2008

We Love Helsinki on palkittu Helsingin kulttuuriteko 2010 -palkinnolla. Sen sai myös 2014
Helsinki hauskemmaksi ja Vuoden esteettinen teko -palkinnon 2015.

Iskelmätanssien ohella We Love Helsinki on järjestänyt eri tapahtumia kuten kuorokäytävä ja yhteislaulukaraoke.
Ensimmäiset tanssit järjestettiin juhannuksena 2008 Kuudennella Linjalla. Sitä on vuosien varrella järjestetty Kulttuuritehdas Korjaamolla, Tavastia-klubilla ja Kaivohuoneella.
We Love Helsinki on vuodesta 2010 järjestänyt Radio Helsingin Iskelmäiltama -ohjelman kanssa terassilla kesäklubia nimellä Iskelmäkesä.

## Lähteet

## Aiheesta muualla
* We Love Helsinki Facebookissa
* We Love Helsinki Vimeossa
* We Love Helsingin blogi
Työpaikkahakemus

**Työpaikkahakemus** on työnantajalle tarkoitettu kokoelma työnhakijaa kuvaavia dokumentteja. Se koostuu tavallisesti hakemuskirjeestä ja ansioluettelosta. Työhakemukseen laitetaan vain pyydettäessä mukaan työ- ja koulutodistukset sekä muut vastaavat paperit. Työhakemuksen suositeltu pituus on kolme sivua, josta CV vie kaksi. 

Työhakemuksen perusteella yleensä valitaan ne henkilöt, jotka pääsevät työhaastatteluun. Työhakemuksella työnhakija yrittää siis myydä itsensä hakemaansa yritykseen. Ansioluettelon tehtäväksi jää vain antaa työnantajalle tarkempaa tietoa hakijasta.

Työnantajat antavat arvoa koulutukselle, mutta usein käytännön työkokemus alalta nousee työhakemuksissa arvostetummaksi.

## Avoin hakemus
Monet yritykset mahdollistavat avointen työpaikkahakemusten jättämisen myös rekrytoinnin ulkopuolella. Tällöin hakijan jättämä hakemus säilyy yrityksessä tietyn ajan ja hakijaan voidaan ottaa yhteyttä, mikäli sopiva työpaikka löytyy.

## Sähköinen työhakemus

Sähköinen työhakemus on aivan samanlainen kuin paperinenkin. Sen etuna on helppo ja nopea lähettäminen, mutta haittana helppo katoaminen. Sähköisestä työhakemuksesta työnantaja pääsee helpommin eroon kuin paperisesta, joka täytyy hävittää. Työn hakijat ovat tosin valittaneet, että he eivät usein saa yrityksiltä minkäänlaista vastausta sähköisiin hakemuksiinsa.

## Lähteet

## Aiheesta muualla
* Teekkarintyökirja 
* Ilmaisia vinkkejä työhakemuksen laatimiseen
Marjukka Havumäki

**Marjukka Havumäki** (s. 10. toukokuuta 1961 Jyväskylä) on suomalainen toimittaja ja uutistenlukija, joka työskenteli Yleisradiossa vuosina 1986–2025 eläkeikään saakka. Havumäki toimi muun muassa itsenäisyyspäivän juhlavastaanoton selostajana yhteensä 12 kertaa vuosina 2000–2011 eli kaikissa presidentti Tarja Halosen emännöimissä juhlissa.

Havumäki valmistui vuonna 1987 filosofian maisteriksi Turun yliopistosta pääaineenaan kotimainen kirjallisuus. Hän aloitti tv-toimittajan uransa 1980-luvun keskivaiheilla amatöörivoimin tehdyssä Turun ylioppilaskylän Kylä-TV:ssä. Ylellä Havumäki aloitti kesätoimittajana vuonna 1986, ja vuonna 1988 hänen työsuhteensa vakinaistettiin.

Havumäki luki viimeiset tv-uutisensa 12. lokakuuta 2025.

Hänet tunnetaan myös kehitysvammaisten oikeuksien puolustajana. Havumäki on muun muassa toiminut asuntojen hankkimiseksi vammaisille ja tiedon lisäämiseksi heidän arjestaan ja elämästään. Havumäen esikoinen Kalle Havumäki, jolla on Williamsin oireyhtymä, on tullut tunnetuksi Resisposse-yhtyeen rap-solistina. 

## Lähteet
Vesa Varonen

**Vesa Varonen** (s. 1. joulukuuta 1967 Tohmajärvi) on entinen suomalainen pesäpalloilija ja nykyinen pelinjohtaja. Varonen toimii kaudella 2010 Kiteen Pallon pelinjohtajana.

## Peliura ja pelinjohtohistoria
Varonen on toiminut pelinjohtajana kuusi kautta. Ennen kautta 2010 Varonen johti peliä edellisen kerran kaudella 2008, jolloin hänet korvasi kesken kauden Raimo Bragge, jonka tilalle Varonen palasi kaudeksi 2010.

Pelaajaurallaan Varonen on pelannut yli 450 Superpesiksen ottelua ja voittanut kuusi mitalia, joista kaksi kultaisia.

## Saavutukset
### Pelaajana
* 2 SM-kultaa: 1990, 2000
* 3 SM-hopeaa: 1993, 1997, 2001
* 1 SM-pronssi: 1998
* 2 Itä-Länsi-ottelua: 1991, 1992

### Pelinjohtajana
* 1 SM-hopea: 2004

## Lähteet
Newark (täsmennyssivu)

**Newark** voi tarkoittaa muun muassa seuraavia:

## Paikkakuntia
### Yhdistyneessä kuningaskunnassa
* Newark-on-Trent, kaupunki Nottinghamshiressä Englannissa; Newark-nimisistä paikoista vanhin

### Yhdysvalloissa
* Newark, Arkansasissa
* Newark, Delawaressa
* Newark, Etelä-Dakotassa
* Newark, Illinoisissa
* Newark, Indianassa
* Newark, Kaliforniassa
* Newark, Länsi-Virginiassa
* Newark, Marylandissa
* Newark, Missourissa
* Newark, New Jerseyssä
** Newarkin kansainvälinen lentoasema
* Newark, New Yorkissa
* Newark, Ohiossa
* Newark, Texasissa
* Newark, Vermontissa
* Newark, Wisconsinissa

## Muita merkityksiä

* HMS Newark (1695), Britannian Kuninkaallisen laivaston kolmannen luokan linjalaiva
* USS Newark (C-1), Yhdysvaltain laivaston panssarikansiristeilijä
Ithaca

**Ithaca** voi tarkoittaa seuraavia:

## Paikkoja

*Ithaka, saari Joonianmeressä Kreikassa
*Ithaca, kaupunki Michiganin osavaltiossa Yhdysvalloissa
*Ithaca, kylä Nebraskan osavaltiossa Yhdysvalloissa
*Ithaca, kaupunki New Yorkin osavaltiossa Yhdysvalloissa
*Ithaca, kylä Ohion osavaltiossa Yhdysvalloissa
*Ithaca, kaupunki Wisconsinin osavaltiossa Yhdysvalloissa

## Muuta

*1151 Ithaka, asteroidi
*Ithaca Chasma, laakso Saturnuksen Tethys-kuussa
*Ithaca College, yksityinen yliopisto Ithacan kaupungissa Yhdysvalloissa
*Ithaca Gun Company, asevalmistaja Ithacan kaupungissa Yhdysvalloissa
**Ithaca 37, Ithaca Gun Companyn valmistama haulikko
*Ithaka, yhdysvaltalainen muusikko
*Ithaca High School, julkinen high school Ithacan kaupungissa Yhdysvalloissa
*The Ithaca Journal, yhdysvaltalainen sanomalehti
Ariel Garcé

**Ariel Hernán Garcé** (s. 14. heinäkuuta 1979 Tandil, Argentiina) on argentiinalainen jalkapalloilija. Hän on pelipaikaltaan oikea laita- tai keskuspuolustaja.

## Ura
### Seurajoukkue
Garcé aloitti uransa River Platesta vuonna 1999. Hän voitti kaksi pääsarjamestaruutta vuosina 2000 ja 2002, ennen kuin siirtyi lainalle Monarcas Moreliaan. Seuraavaksi kaudeksi hän palasi kasvattajaseuraansa ja voitti lopulta kolmannen maan pääsarjamestaruutensa.

Vuonna 2004 Garcé siirtyi Colóniin, jossa hän pelasi kauden verran. Tämän jälkeen hän edusti vuodet 2005–2007 Olimpoa ja Rosario Centralia, kunnes palasi vuonna 2007 takaisin Colóniin. Olimpo-aikanaan hän sai kuuden kuukauden kilpailukiellon Argentiinan liitolta jäätyään kiinni kokaiinin käytöstä.

### Maajoukkue
Garcé pelasi vuonna 2003 kaksi ystävyysottelua Argentiinan maajoukkueessa Marcelo Bielsan toimiessa tuolloin päävalmentajana. Kolmannen maaottelun hän sai tililleen ystävyysottelussa Haitia vastaan. 19. toukokuuta 2010 hän kuului päävalmentaja Diego Maradonan valitsemaan 23-henkiseen miehistöön vuoden 2010 MM-kilpailuihin.

## Lähteet

## Aiheesta muualla
* Garcén tilastot FútbolXXI -sivustolla 
* Garcén tilastot Irish Timesin sivustolla
FK Haugesund

**FK Haugesund** on norjalainen jalkapalloseura Haugesundin kaupungista Rogalandista. Seura on perustettu vuonna 1993 Djerv 1919:n ja SK Haugarin fuusion seurauksena. Haugesund on pelannut pääsarjassa kausilla 1997–1998 ja 2000 sekä kaudesta 2010 alkaen. Vuonna 2007 seura eteni Norjan cupissa loppuotteluun, mutta hävisi Lillestrømille maalein 0–2. 

## Saavutukset

* Adeccoligaen: 2009
* Norjan cup
**Hopeaa: 2007

## Entisiä päävalmentajia

*  Conny Karlsson (1994−1998)
*  Rune Skarsfjord (2006−2008)
*  Jostein Grindhaug (2009−2015)

## Aiheesta muualla
* Virallinen kotisivu
Lepel

**Lepel** (, ) on pienehkö kaupunki ja hallintopiirin keskus Vitsebskin alueen keskiosissa Valko-Venäjän pohjoisosissa, linnuntietä 130 kilometriä pääkaupunki Minskin koillispuolella. Vuoden 2009 väestönlaskennan perusteella Lepelin kaupungin asukasluku oli 17&nbsp;280 ja koko Lepelin piirin 35&nbsp;367.

Lepelin kaupunki sijaitsee pienen Lepel-järven eteläpuolella; Lepelin piirissä sijaitsee kymmeniä pieniä järviä ja lampia. Berezinan biosfäärialueen toimisto sijaitsee kaupungissa; tämä osaksi Lepelin lounaisosissa sijaitseva suojelualue on rajoituksistaan huolimatta yksi seudun nähtävyyksiä.

## Liikenneyhteydet
Lepelin kaupunki sijaitsee aivan Minskistä pohjoiskoilliseen, Vitsebskiin vievän vievän M3-valtatien länsipuolella; Minskiin on matkaa 156 kilometriä. Muita tärkeitä maanteitä ovat kantatie P15 itäkaakkoon Oršaan (112 km) ja kantatie P46 pohjoiseen Polatskiin (77 km). Lepeliin päättyy Oršan suunnalta saapuva rautatie. Minskin lähiliikenteen junat liikennöivät Oršasta Lepeliin useasti päivittäin.

## Lähteet

## Aiheesta muualla

* Lyhyt kuvaus kaupungista  (BYcity.org)
* Kaupunkikuvaus   (garady.org)
* Lepel   (lib.vitebsk.net)
* Kaupunkikartta  (BYcity.org)
* Lepel - Lyhyt kuvaus  (belarustourism.by)
* WikiMapia karttalinkki, selitykset pääosin  tai 
* Neuvostoliiton aikaisia topografiakarttoja alueesta 
* Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Lepelin aseman aikataulut (Valko-Venäjän rautateiden Minskin osasto) 
* Kuvia kaupungista ,  tai  (razima.org)
* Kuvia piiristä ,  tai  (razima.org)
* Eräs Lepelin kaupunkiin ja piiriin keskittynyt portaali   (mylepel.info)